
 చేపల మార్కెట్ లో గుట్టలు పోసినట్టు ఆ అయిదారుగురి శరీరాలు ఒకదానిమీద ఒకటి పడివున్నాయి. ఒక్కొక్కటే స్ట్రెచర్ మీదికి చేర్చబడుతుంది. హాస్పిటల్ వార్డ్ బోయ్స్ లా తెల్లడ్రెస్ లో వున్న వ్యక్తులు ఆ శరీరాల్ని బయటకు చేరుస్తున్నారు. ఒక మనిషి శరీరం బల్ల మీద పడుకోబెట్టబడి వుంది. అతడి శరీరం నుంచి రెండు వైర్లు కార్డియో గ్రాం కి కనెక్ట్ చేయబడి వున్నాయి. అతని గుండె చప్పుడు ఆ మిషన్ లో చుక్క రూపంలో ప్రయాణం చేస్తూ వుంది. అంతలో ఆ మనిషి దగ్గరే నిలబడి డాక్టర్లా పరీక్షిస్తున్న వ్యక్తి తన మొహంమీద వున్న మాస్క్ తీసేసింది. ఆ వ్యక్తి ఒక అమ్మాయి. ఆమెని చూసి హంసలేఖ ఉలిక్కిపడింది. తన అక్కని ఆ స్థితిలో అక్కడ చూస్తానని, ఆ విధంగా చూస్తానని హంసలేఖ ఊహించలేదు. ఆమె హంసలేఖ కన్నా నాలుగైదు సంవత్సరాలు పెద్దది. ఆమె వేసుకున్న తెల్లకోటు ఆమెనో డాక్టరుగా సూచిస్తూంది. ఆమె కళ్ళలో విజ్ఞానం తొంగి చూస్తుంది. కళ్ళక్రింద నల్ల గీతలు విషాదాన్ని, అలసటనీ చెపుతున్నాయి. అన్నిటికన్నా ఏదో తెలియని 'కసి' ఆమెలో కనపడుతూంది. ఆమె పేరు స్వర్ణరేఖ. ఆమె అక్కడినుంచి కదిలి, గాజు బీకర్ల దగ్గరకు వెళ్ళింది. వరుసగా వున్న గాజు పెట్టెల్లో పది కుందేళ్ళు వున్నాయి. ఆమె బీకర్ల చివరవున్న సంప్ తిప్పగానే, వాటికి అమర్చబడివున్న పైప్ లోంచి గ్యాస్ ఆ పెట్టెల్లోకి వెళ్ళింది. కుందేళ్ళు నెమ్మదిగా అచేతనమయ్యాయి. వరుసగా తగిలిన బుల్లెట్స్ కి ఒక్కొక్క సైనికుడూ కూలిపోయినట్టు కుందేళ్ళు ఒకదాని తరువాత ఒకటి మరణించటాన్ని హంసలేఖ స్తబ్ధురాలై చూసింది. అంతలో ఆమె వెనుక నీడ పొడుగ్గా పాకింది. ఆమె ఇంకా ఆ నిశ్చేష్ఠావస్థలో వుండగానే భుజం మీద చెయ్యి పడింది. కెవ్వున పెట్టాలనుకున్న కేకని అతి కష్టంమీద ఆపుకుంది. కారణం -ఎదురుగా తండ్రి నిలబడి వుండడం. "ఏమిటమ్మా ఇక్కడ నిలబడి వున్నావు?" "నాన్నా..... యిక్కడ ..... యిక్కడ ......... ఏం జరుగుతూ వుందో తెలుసా?"  సర్పభూషణరావు నవ్వాడు "ఏమీ జరగడం లేదమ్మా. భయంకరమైన కాన్సర్ వ్యాధిని నయంచేసే ప్రక్రియ గురించి అక్క ప్రయోగం చేస్తూ వుందంతే." "కానీ........ ఈ జనం..........?" అంది శవాకారంలో వున్న మనుషుల్ని చూపిస్తూ. "ఎలాగూ కొద్దికాలంలో మరణించబోయే కాన్సర్ పేషెంట్లు. మిగతా విషయాలు బయటకువెళ్ళి మాట్లాడుకుందాం రామ్మా. వీళ్ళకెందుకు డిస్ట్రబెన్స్" అంటూ భవంతి బయటకు తీసుకొచ్చాడు. సరిగ్గా అదే సమయంలో నేత్ర అక్కడికి వచ్చి చెట్ల చాటు నుంచి చూసాడు. సర్పభూషణరావు సెక్రెటరీ కొన్ని రోజులక్రితం కార్లో తనతో చెప్పిన విషయం గుర్తొచ్చింది. "ఆయన కూతురు కూడా రిసెర్చి చేస్తుంది. విషయం ఏమిటో తెలీదు. చాలా రహస్యంగా జరుగుతూ వుంటాయని." అతను వాళ్ళకి దూరంగా వున్నాడు. వాళ్ళు మాట్లాడుకుంటున్నది అతడికి వినపడలేదు. లోపల నుంచి శరీరాల్ని తీసుకువచ్చి వ్యాన్ లో ఎక్కిస్తున్నారు. ఆ క్షణమే వాళ్ళిద్దర్నీ అరెస్టు చేయించవచ్చు. కానీ....... ఆ సాక్ష్యం సరిపోదు. టోటల్ రైడింగ్ చేయించాలి. దానికన్నా ముందు ఆ ప్రయోగం ఏమిటో తెలుసుకోవాలి. ఆ శరీరాలు బ్రతికి వున్నవో లేదో తెలుసుకోవాలి. అవి బ్రతికున్నవినా, లేదా వాళ్ళు చేసేది శవాలమీద ప్రయోగాలలైనా తను అనవసరంగా బయటపడినట్టు అవుతుంది. వాళ్ళకి అంత చిన్న శిక్ష సరిపోదు. ఇన్ని ఆలోచనలతో అతనుండగా వ్యాన్ దగ్గర హంసలేఖ తండ్రిని అడుగుతోంది "బయట తాళం వేసి వుండటాలూ, లోపల ప్రయోగాలూ ఏమిటి నాన్నా యిదంతా...." యస్. బి. ఆర్. భారంగా నిశ్వసించాడు. "లోక కల్యాణార్థం చేసే పన్లకి కూడా చాటు అవసరం. హంసలేఖా. రేప్రొద్దున మేము ఈ మందు కనిపెడితే మాకు నోబెల్ బహుమతి రావచ్చు. కానీ...... యిలా అనుమతి లేకుండా ప్రయోగాలు చేస్తున్నామని తెలిస్తే ప్రభుత్వం ఒప్పుకోదు. అందుకే మన తోటని ఎన్నుకున్నాం." నేత్ర తన జేబులోంచి వాకీ టాకీ తీశాడు. మైలుదూరంలో చీఫ్ దగ్గర బెల్ మోగింది. భగీరథరావు స్పీకర్ ఆన్ చేసి "హలో" అన్నాడు. "నేను ఏజెంట్ నేత్రని మాట్లాడుతున్నాను. యస్.బి. ఆర్. తోటలో అతని కూతురు అనుమానాస్పద పరిస్థితుల్లో ప్రయోగాలు చేస్తూంది. మిగతా విషయాలు నేనొచ్చి చెపుతాను" అని వాకీటాకీని ఆఫ్ చేశాడు. ఎ క్షణమైనా ఏజెంటు ప్రాణాలు పోవచ్చు. అంత ప్రమాదకరమైనది వాళ్ళపని. అందువల్ల ఏజెంట్లు తన పరిశోధనా ఫలితాన్ని చివరి వరకూ వెల్లడి చెయ్యకుండా ఆపు చెయ్యకూడదు. ఎప్పటికప్పుడు తమ డిపార్ట్ మెంట్ కి అంచెలంచెలుగా వివరాలు (ప్రోగ్రెస్_ అందచేస్తూ వుండాలి. నేత్ర వాకీటాకీ జేబులో పెట్టుకుంటూన్న సమయానికి సర్పభూషణరావు కూతుర్ని కారెక్కించాడు. "ఈ విషయం యిక్కడే మర్చిపోతానని, ఎంత బలవంతం చేసినా ఎవరికీ చెప్పనని నామీద ఒట్టెయ్యమ్మా....." "ఒక మంచి పనికోసం మీరు చేస్తున్నదాన్ని నేనెందుకు బయట పెడతాను నాన్నా...." "నామీద ఒట్టేస్తేగానీ తృప్తి వుండదమ్మా." "అలాగే...... నీ మీదొట్టు...... చెప్పను. సరేనా?" కారు కదిలింది. తండ్రి చూస్తూ నిలబడ్డాడు. ఒక్కసారి ఆ కారు గేటు దాటటం ఏమిటి, సెక్యూరిటీ చీఫ్ "ప్రొసీడ్" అన్నాడు. కుక్కలు రంగంలోకి దూకాయి. గార్డ్సు పరుగెడుతున్నారు. అక్కడ వాతావరణం వున్నట్టుండి మారిపోయింది. "అంగుళం అంగుళం గాలించండి" అరుస్తున్నాడు యస్.బి.ఆర్. నేత్రకి అంత సంచలనం ఒక్కసారిగా ఎందుకొచ్చిందో అర్థం కాలేదు. చిన్నతోట అది. కుక్కల బారినుంచి తప్పించుకోవడం కష్టం. గార్డులు కూడా సుశిక్షితులైన వారిలాగే వున్నారు. కేవలం హంసలేఖ అక్కడినుంచి వెళ్ళిపోవడం కోసం వాళ్ళు ఆగారని అతడికి తెలీదు. అలారం మోగిన ఇంత సేపటికి వాళ్ళు వెతకటం మొదలుపెట్టటం అతడికి అందుకే ఆశ్చర్యం కలిగించింది. మృత్యువు తోసుకు వస్తున్నట్టు తోచింది. ఒక గార్డు రెండు కుక్కల్ని పట్టుకుని అటే వస్తున్నాడు. వాటి ఫోర్సుని ఆపటానికి ఆ గార్డు చాలా కష్టపడవలసి వస్తున్నట్టు అతడు పట్టుకున్న గొలుసులే చెబుతున్నాయి. పరాయి వ్యక్తి తాలూకు వాసన పసిగడ్తూ దూసుకు వస్తున్నాయవి. నేత్ర బిల్డింగ్ వైపు పరుగెత్తాడు. పక్కనున్న చెట్టెక్కి బిల్డింగ్ మీదకు దూకాడు. వెనుక వస్తూన్న కుక్కలు ఆ చెట్టువరకు వచ్చి మొరగడం ప్రారంభించాయి. గార్డ్ చెట్టుమీదకు గన్ పేల్చడం ప్రారంభించాడు. దట్టంగా కొమ్మలు, ఆకులు వున్న చెట్టు అది. ఒక రౌండ్ కాల్చి ఆపి, ఒక గార్డు చెట్టెక్కడం మొదలు పెట్టాడు.

 chepala market loo guttalu posinattu aa ayidaruguri sareeraalu okadaanimeeda okati padivunnaayi. okkokkate streture meediki cherchabadutundi. haspital ward boys laa telladres loo vunna vyaktulu aa sareeraalni bayataku cherustunnaru. oka manishi sareeram balla meeda padukobettabadi vundi. atadi sareeram nunchi rendu vairlu cardio gram ki connect cheyabadi vunnayi. athani gunde chappudu aa mishan loo chukka roopamlo prayaanam chestu vundi. antalo aa manishi daggare nilabadi dactorla pareekshistunna vyakti tana mohammeeda vunna mask teesesindi. aa vyakti oka ammai. aameni chusi hamsalekha ulikkipadindi. tana akkani aa sthitilo akkada chustaanani, aa vidhamgaa chustaanani hamsalekha oohinchaledu. aame hamsalekha kanna naalugaidu samvatsaraalu peddadi. aame vesukunna tellakotu aameno daaktarugaa suuchistuundi. aame kallalo vignaanam tongi chustundi. kallakrinda nalla geetalu vishaadaanni, alasatanee cheputunnaayi. annitikanna edho teliyani 'kasi' aamelo kanapadutuundi. aame paeru swarnarekha. aame akkadinunchi kadili, gaaju beakarla daggaraku vellindi. varusagaa vunna gaaju pettello padi kundellu vunnayi. aame beakarla chivaravunna sump tippagaane, vaatiki amarchabadivunna pipe lonchi gyas aa pettelloki vellindi. kundellu nemmadigaa achetanamayyayi. varusagaa tagilina bullets ki okkokka sainikuduu koolipoyinattu kundellu okadaani taruvaata okati maraninchataanni hamsalekha stabdhuraalai chusindi. antalo aame venuka needa poduggaa paakindi. aame inka aa nischeshtaavasthalo vundagaane bhujam meeda cheyyi padindi. kevvuna pettaalanukunna kekani athi kashtammeeda aapukundi. kaaranam -edurugaa tandri nilabadi vundadam. "emitamma ikkada nilabadi vunnavu?" "nanna..... yikkada ..... yikkada ......... yem jarugutuu vundo telusa?"  sarpabhuushanaraavu navvaadu "emi jaragadam ledamma. bhayankaramaina consor vyaadhini nayanchese prakriya gurinchi akka prayogam chestu vundante." "cony........ ee janam..........?" andi savaakaaramlo vunna manushulni chuupistuu. "elaaguu koddikaalamlo maraninchaboye consor paeshentlu. migata vishayaalu bayatakuvelli matladukundam ramma. veellakenduku distrabens" antuu bhavanti bayataku teesukochaadu. sarigga adhe samayamlo netra akkadiki vachi chetla chaatu nunchi chusadu. sarpabhuushanaraavu secretery konni rojulakritam kaarlo tanatho cheppina vishayam gurtochindi. "aayana koothuru kuudaa reserchi chestundi. vishayam emito teleedu. chala rahasyamgaa jarugutuu vuntaayani." atanu vaallaki dooramgaa vunnadu. vaallu matladukuntunnadi atadiki vinapadaledu. lopala nunchi sareeraalni teesukuvacchi vyaan loo ekkistunnaru. aa kshaname vaalliddarnii arestu cheyinchavachhu. cony....... aa saakshyam saripodu. total raiding cheyinchaali. danikanna mundu aa prayogam emito telusukovali. aa sareeraalu bratiki vunnavo ledho telusukovali. avi bratikunnavina, leda vaallu chesedi savaalameeda prayogaalalainaa tanu anavasaramgaa bayatapadinattu avutundi. vaallaki anta chinna shiksha saripodu. inni aalochanalatho atanundagaa vyaan daggara hamsalekha tandrini adugutondi "bayata taalam vesi vundataaluu, lopala prayogaaluu emiti nanna yidanta...." yas. bi. ar. bhaaramgaa nishwasinchaadu. "loka kalyaanaartham chese panlaki kuudaa chaatu avasaram. hamsalekha. reprodduna memu ee mandu kanipedithe maaku nobel bahumati raavacchu. cony...... yila anumati lekunda prayogaalu chestunnamani teliste prabhutvam oppukodu. anduke mana thotani ennukunnam." netra tana jebulonchi vaakii taakii teesaadu. mailuduuramloo cheef daggara bel mogindi. bhagiiratharao speaker aan chesi "halo" annadu. "nenu agent netrani maatlaadutunnaanu. yas.bi. ar. thotalo athani koothuru anumaanaaspada paristhitullo prayogaalu chestundi. migata vishayaalu nenochi cheputaanu" ani vaakiitaakiini af cheshaadu. e kshanamainaa egentu praanaalu povachu. anta pramaadakaramainadi vaallapani. anduvalla agentlu tana parisodhanaa phalitaanni chivari varakuu velladi cheyyakunda aapu cheyyakudadu. eppatikappudu tama depart ment ki anchelanchelugaa vivaraalu (progress_ andachestuu vundaali. netra vaakiitaakii jebulo pettukuntunna samayaniki sarpabhuushanaraavu koothurni kaarekkinchaadu. "ee vishayam yikkade marchipotanani, entha balavantam chesina evariki cheppanani naameeda otteyyamma....." "oka manchi panikosam meeru chestunnadaanni nenenduku bayata pedataanu nanna...." "naameeda ottestegaanii trupti vundadamma." "alaage...... nee meedottu...... cheppanu. sarena?" kaaru kadilindi. tandri chustuu nilabaddadu. okkasari aa kaaru getu daatatam emiti, security cheef "proseed" annadu. kukkalu rangamloki dookaayi. gardsu parugedutunnaaru. akkada vaataavaranam vunnattundi maaripoyindi. "angulam angulam galinchandi" arustunnadu yas.bi.ar. netraki anta sanchalanam okkasariga endukochindo artham kaaledu. chinnathota adhi. kukkala baarinunchi tappinchukovadam kashtam. gaardulu kuudaa susikshitulaina vaarilaage vunnaru. kevalam hamsalekha akkadinunchi vellipovadam kosam vaallu aagaarani atadiki teleedu. alaram mogina inta sepatiki vaallu vetakatam modalupettatam atadiki anduke aascharyam kaliginchindi. mrutyuvu tosuku vastunnattu thochindi. oka gaardu rendu kukkalni pattukuni ate vastunnadu. vaati forsuni aapataaniki aa gaardu chala kashtapadavalasi vastunnattu atadu pattukunna golusule chebutunnaayi. paraayi vyakti taaluuku vasana pasigadtuu doosuku vastunnaayavi. netra bilding vaipu parugettaadu. pakkanunna chettekki bilding meedaku dookaadu. venuka vastuunna kukkalu aa chettuvaraku vachi moragadam praarambhinchaayi. gard chettumeedaku gan pelchadam praarambhinchaadu. dattamgaa kommalu, aakulu vunna chettu adhi. oka round kaalchi aapi, oka gaardu chettekkadam modalu pettaadu.